Legislatívne uznesenie Európskeho parlamentu o návrhu rozhodnutia Rady o uzatvorení Dohody o medzinárodnom programe na záchranu delfínov Európskym spoločenstvom (KOM(2004)0764 - C6-0245/2004 - 2004/0268(CNS))



Úradný vestník 124 E , 15/05/2006 S. 0507 - 0509



P6_TA(2005)0229 Dohoda o medzinárodnom programe na záchranu delfínov * Legislatívne uznesenie Európskeho parlamentu o návrhu rozhodnutia Rady o uzatvorení Dohody o medzinárodnom programe na záchranu delfínov Európskym spoločenstvom (KOM(2004)0764 — C6-0245/2004 — 2004/0268(CNS)) (Konzultačný postup) Európsky parlament, - so zreteľom na návrh rozhodnutia Rady (KOM(2004)0764) [1], - so zreteľom na článok 37 a článok 300 ods. 2, prvý pododsek, Zmluvy o ES, - so zreteľom na článok 300 ods. 3, prvý pododsek, Zmluvy o ES, podľa ktorého Rada konzultovala s Parlamentom (C6-0245/2004), - so zreteľom na článok 51 a článok 83 ods. 7 rokovacieho poriadku, - so zreteľom na správu Výboru pre rybné hospodárstvo (A6-0157/2005), 1. schvaľuje zmenený a doplnený návrh rozhodnutia Rady a schvaľuje uzatvorenie dohody, 2. poveruje svojho predsedu, aby túto pozíciu postúpil Rade a Komisii, ako aj vládam a parlamentom členských štátov. Pozmeňujúci a doplňujúci návrh 1 Odôvodnenie 1 a (nové) (1a) so zreteľom na nariadenie Rady (ES) č. 882/2003 z 19. mája 2003, ktorým sa zriaďuje systém sledovania a kontroly tuniakov [2], Pozmeňujúci a doplňujúci návrh 2 Odôvodnenie 4 (4) Vo februári 1998 na 35. medzivládnom stretnutí o zachovaní tuniakov a delfínov vo východnej časti Tichého oceánu bola prijatá Dohoda o medzinárodnom programe na záchranu delfínov. (4) Dňa 7. februára 1998 na 35. medzivládnom stretnutí o zachovaní tuniakov a delfínov vo východnej časti Tichého oceánu bola prijatá Dohoda o medzinárodnom programe na záchranu delfínov. Táto dohoda bola podpísaná vo Washingtone 21. mája 1998 a vstúpila do platnosti 15. februára 1999. Pozmeňujúci a doplňujúci návrh 3 Odôvodnenie 4 a (nové) (4a) Ku dnešnému dňu je zmluvnými stranami dohody 15 krajín: Bolívia, Kolumbia, Kostarika, Ekvádor, Salvádor, Španielsko, Guatemala, Honduras, Mexiko, Nikaragua, Panama, Peru, Spojené štáty americké, Vanuatu a Venezuela. Pozmeňujúci a doplňujúci návrh 4 Odôvodnenie 5 a (nové) (5a) Európska únia uznáva dôležitosť Dohody o medzinárodnom programe na záchranu delfínov (AIDCP) pri zabezpečovaní trvale udržateľného rybolovu a jej systém vydávania osvedčení, ako prostriedkov na zaistenie ekologického zachovania iných druhov, predovšetkým delfínov. Pozmeňujúci a doplňujúci návrh 5 Odôvodnenie 7 (7) Spoločenstvo podpísalo túto Dohodu v zmysle rozhodnutia Rady v predmetnej záležitosti. (7) Spoločenstvo podpísalo AIDCP upresňujúc, že v zmysle rozhodnutia Rady 1999/386/ES zo 7. júna 1999 [3] sa bude uplatňovať len dočasne, kým sa neukončia postupy, ktoré sa vyžadujú na jeho oficiálne pristúpenie k Medziamerickej komisii pre tropické tuniaky (IATTC). Pozmeňujúci a doplňujúci návrh 6 Odôvodnenie 9 (9) Spoločenstvo rozhodlo o dočasnom uplatňovaní tejto dohody [4], pokiaľ nebudú ukončené postupy, ktoré sa vyžadujú na jeho pristúpenie k IATTC. Pozmeňujúci a doplňujúci návrh 7 Odôvodnenie 9 a (nové) (9a) Na základe dodržiavania ustanovení uvedených v predchádzajúcom odôvodnení, osvedčenie "tuniak neohrozujúci delfíny" uvedené v AIDCP predstavuje doteraz jediné osvedčenie, ktoré Spoločenstvo uznáva. Pozmeňujúci a doplňujúci návrh 8 Odôvodnenie 13 a (nové) (13a) Informácie obsiahnuté v texte AIDCP môžu spotrebiteľom pomôcť pri ich rozhodnutiach o nákupe výrobkov súvisiacich s tuniakom vyloveným v oblasti pôsobnosti tejto dohody. Pozmeňujúci a doplňujúci návrh 9 Odôvodnenie 13 b (nové) (13b) Nariadenie (ES) č. 882/2003 zahŕňa definíciu "tuniaka neohrozujúceho delfíny" a "tuniaka ohrozujúceho delfíny" a uvádza, okrem iného, rozlíšenie a označenie obidvoch druhov tuniaka. Pozmeňujúci a doplňujúci návrh 10 Článok 1 a (nový) Článok 1a V dôsledku nadobudnutia účinnosti nariadenia (ES) č. 882/2003 predsedníctvo Rady prijme opatrenia, ktoré umožnia stálu aktualizáciu postupov sledovania a kontroly úlovku tuniakov v oblasti pôsobnosti tejto dohody. Pozmeňujúci a doplňujúci návrh 11 Článok 1 b (nový) Článok 1b Iba tuniak, ktorý sa je v súlade s definíciou "tuniaka neohrozujúceho delfíny" uvedenou v článku 3 nariadenia (ES) č. 882/2003 sa môže označiť nálepkou "tuniak neohrozujúci delfíny". Pozmeňujúci a doplňujúci návrh 12 Článok 1 c (nový) Článok 1c Spoločenstvo uplatní opatrenia s cieľom zabezpečiť dosiahnutie a udržanie adekvátnej úrovne informovanosti spotrebiteľov v Európe o označovaní ekonálepkami AIDCP. [1] Zatiaľ neuverejnené v úradnom vestníku. [2] Ú. v. EÚ L 127, 23.5.2003, s. 1. [3] Ú. v. ES L 147, 12.6.1999, s. 23. [4] Ú. v. ES L 147, 12.6.1999, s. 23. --------------------------------------------------